Diari Oficial de la Generalitat Valenciana


Sumari del DOGV 6250, del 21-04-2010 (2010/3109)

Notificació de la sentència dictada en el judici ordinari número 1344/2009.
---------------------------------------------------------------------------

### Dades del document

Número de DOGV
:   6250

Data del DOGV
:   21-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3109


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici ordinari número 1344/2009. [2010/3109]  
Judici ordinari 001344/2009   
Part demandant: Banco Bilbao Vizcaya Argentaria, SA.   
Part demandada: Nicoleta Herghiligiu.   
Sobre: ordinaris.   
En el judici a què es fa referència s'ha dictat la resolució que té el text que literalment és com segueix:   
«Jutjat de Primera Instància número 19 de València.   
Procediment: judici ordinari número 1344/2009.   
Sentència número 29   
València, 23 de febrer 2010   
José María Illán Fernández, magistrat jutge del Jutjat de Primera Instància número 19 de València, he vist aquestes actuacions de judici ordinari, tramitades en aquest Jutjat amb el número 1344/2009, a instàncies del Banco Bilbao Vizcaya Argentaria, SA, representat per la procuradora Teresa Fuertes Herreras i defensat per l'advocat Ernesto Pérez Broseta, contra Nicoleta Herghiligiu, declarada en rebel·lia, exercint l'acció de reclamació d'una quantitat.   
Antecedents de fet   
Primer. Que la procuradora esmentada, en la representació que exerceix, va presentar una demanda contra la indicada demandada, que en síntesi pretenia la reclamació de les quantitats que consten en la súplica de la demanda.   
Segon. Que una vegada admés a tràmit el procediment, es va traslladar a la demandada, la qual no va contestar la demanda, i va ser declarada en rebel·lia.   
Tercer. Que van ser convocades les parts a l'audiència prèvia per a intentar arribar a un acord o transacció que posara fi al procés, i en cas contrari, examinar les qüestions processals que en pogueren obstar la prossecució i enllestiment mitjançant una sentència.   
Quart. A l'audiència prèvia només compareix la part demandant; la demandada manté la situació de rebel·lia processal; la part actora va sol·licitar la prova que consta en les actuacions mitjançant una instructa, la qual es pot vore en l'acta de la vista unida a les actuacions.   
Una vegada examinades i admeses les proves pertinents i útils, i atés que només hi ha la prova documental en les actuacions, en aplicació de l'article 429.8 de la Llei d'Enjudiciament Civil, van quedar les actuacions pendents de sentència.   
Fonaments jurídics   
Primer. L'article 429.8 de la Llei d'Enjudiciament Civil disposa que quan l'única prova que resulte admesa siga la de documents, i aquests ja s'hagueren aportat al procés sense resultar impugnats, o quan s'haja presentat un informe pericial, i ni les parts ni el tribunal sol·liciten la presència dels pèrits en el judici per a la ratificació del seu informe, el tribunal procedirà a dictar una sentència, sense una celebració prèvia del judici, dins dels 20 dies següents a aquell en què acabe l'audiència.   
Vist que aquestes actuacions es troben en la situació descrita per l' article esmentat adés, pertoca dictar una sentència d'acord amb el que s'ha exposat.   
Segon: en aquestes actuacions, la part actora va sol·licitar que aquest Jutjat dictara una sentència, per la qual es pretenia que la demandada pagara a la part demandant la quantitat de cinc mil tres-cents noranta-cinc euros i cinquanta-un cèntims (5.395,51 €), més els interessos de demora pactats al 20% produïts des del 16 de juny de 2009; tot això en virtut de la pòlissa de préstec mercantil (doc. 4 de la demanda) i els moviments de saldos deutors (doc. 3 de la demanda) i el certificat de l'entitat demandant (doc. 1 de la demanda).   
Tercer: Per això, atés el que s'ha exposat, pertoca estimar la demanda interposada, i en conseqüència, que la demandada pague a l'actora la quantitat de cinc mil tres-cents noranta-cinc euros i cinquanta-un cèntims (5.395,51 €), més els interessos de demora pactats al 20% produïts des del 16 de juny de 2009.  
Quart: de conformitat amb els articles 394.1 Llei d'Enjudiciament Civil, pertoca la condemna a costes de la demandada.   
Dispose   
Dispose estimar la demanda formulada pel Banco Bilbao Vizcaya Argentaria, SA, representat per la procuradora Teresa Fuertes Herreras, contra Nicoleta Herghiligiu, declarada en rebel·lia, a pagar a la part actora la quantitat de cinc mil tres-cents noranta-cinc euros i cinquanta-un cèntims (5.395,51 €), més els interessos de demora pactats al 20% produïts des de 16 de juny de 2009 fins a fer-ne el pagament complet.   
Pertoca la condemna a costes a la part demandada.   
Notifiqueu aquesta resolució a les parts, i feu-los saber que no és ferma, i que s'hi pot interposar un recurs d'apel·lació dins del termini de cinc dies, que cal preparar davant d'aquest Jutjat, i de què coneixerà l'Audiència Provincial de València. No s'admetrà a tràmit cap recurs que no tinga el dipòsit constituït.   
Aquesta és la meua sentència, que pronuncie, mane i firme.   
Informació sobre el dipòsit per a interposar un recurs:   
De conformitat amb la disposició addicional 15 de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 2029 XN EEEE AA) indicant, en el camp «Concepte" el codi «02 civil-apel·lació" i la data de la resolució objecte de recurs amb el format dd/mm/aaaa.   
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent.   
Estan exceptuades de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors».   
Atés que es desconeix el domicili o la residència actuals de la part demandada, mitjançant la provisió de 26 de febrer de 2010 el jutge, de conformitat amb el que disposen els articles 156.4 y 164 de la Llei 1/2000, d'Enjudiciament Civil, ha ordenat la publicació d'aquest edicte per a portar a efecte la diligència de notificació de la sentència de data 23 de febrer de 2010.  
València, 25 de febrer de 2010.- La secretària judicial: Marta Donet Casal.